# data[].attributes.body
Assumiràs la veu d’un poble,
i serà la veu del teu poble,
i seràs, per a sempre, poble,
i patiràs, i esperaràs,
i aniràs sempre entre la pols,
et seguirà una polseguera.
I tindràs fam i tindràs set,
no podràs escriure els poemes
i callaràs tota la nit
mentre dormen les teues gents,
i tu sols estaràs despert,
i tu estaràs despert per tots.
No t’han parit per a dormir:
et pariren per a vetlar
en la llarga nit del teu poble.
Tu seràs la paraula viva,
la paraula viva i amarga.
Ja no existiran les paraules,
sinó l’home assumint la pena
del seu poble, i és un silenci.
Deixaràs de comptar les síl.labes,
de fer-te el nus de la corbata:
seràs un poble, caminant
entre una amarga polseguera.

Vida amunt i nacions amunt,
una enaltida condició.
No tot serà, però, silenci.
Car diràs la paraula justa,
la diràs en el moment just.
No diràs la teua paraula
amb voluntat d’antologia,
car la diràs honestament,
iradament, sense pensar
en cap altra posteritat,
com no siga la del teu poble.
Potser et maten o potser
se’n riguen o et delaten;
tot això són banalitats.
Allò que val és la consciència
de no ser res si no s’és poble.
I tu, greument, has escollit.
Després del teu silenci estricte,
camines decididament.

# data[].attributes.attachment_link.title
Pau Alabajos - Assumiràs la veu d'un poble

# data[].attributes.attachment_link.description
Enguany s’haurien complit 100 anys del naixement de Vicent Andrés Estellés, el poeta del poble. Realitzarem un recorregut per la seua vida personal i professional i en parlarem amb familiars i amics, com Joan Manuel Serrat. Com arriba un xiquet de Burjassot, fill de forners, a ser considerat un dels millors poetes del s.XX? L’obra d’Estellés ha arribat molt lluny. “He perdut el costum de les coses amables” va ser recitat en 2007 per Lou Reed. Fins i tot a la Universitat de Cambridge estudien l’obra del poeta valencià.FEM ZOOM EN VICENT ANDRÉS ESTELLÉS.

# data[].attributes.attachment_link.title
Dossiers | Estellés, poeta de meravelles

# data[].attributes.attachment_link.description
Documental dedicat a Vicent Andrés Estellés emés el 24 de març de 2012 en Canal 9. Recull entrevistes d’arxiu realitzades al poeta el 1991, així com paraules de la família, el públic i veus intel·lectuals que el van conéixer.

# data[].attributes.attachment_link.title
Vicent Andrés Estellés I Llibre de meravelles

# data[].attributes.body
A aquest recull podreu trobar els poemes que treballarem a classe i també tota la informació necessària sobre l'estil, les figures literàries, la persona poètica i molt més!

# data[].attributes.body
En aquest apartat haureu de penjar els vostres comentaris dels poemes que treballarem.